
KORPAI Model สู่การพัฒนาคุณภาพการศึกษา  : : : หน้า

คู่มือ
การขับเคลื่อนการพัฒนาคุณภาพการศึกษา 
โรงเรียนดงขุยวิทยาคม ด้วยรูปแบบ SPM 4.0 
โดยใช้ KORPAI Model

โรงเรียนดงขุยวิทยาคม
สพม.40
กระทรวงศึกษาธิการ
ส่วนที่ 1
บทนำ

1. ความเป็นมา
การบริหารจัดการสถานศึกษาอย่างมีระบบ เป็นกลไกสำคัญของการพัฒนาคุณภาพโรงเรียน 
ซึ่งจะส่งผลต่อคุณลักษณะและการจัดการเรียนรู้ อันจะส่งผลกระทบต่อคุณภาพผู้เรียน ที่เป็นเป้าหมายหลัก
ของการจัดการศึกษา โดยผลลัพธ์รวมสุดท้ายของการบริหาร และการจัดการศึกษาขั้นพื้นฐาน คือ ผู้เรียน 
เป็นคนดี เก่ง มีสุข และมีสมรรถนะสำคัญตามหลักสูตรแกนกลางการศึกษาขั้นพื้นฐาน ได้แก่ ความสามารถ
ในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต และความสามารถในการใช้เทคโนโลยีของผู้เรียน
โรงเรียนดงขุยวิทยาคม เป็นหน่วยงานภายใต้การขับเคลื่อนคุณภาพการศึกษา สังกัดสำนักงานเขตพื้นที่การศึกษามัธยมศึกษา เขต 40 รับผิดชอบ ส่งเสริม สนับสนุน นิเทศ กำกับ ติดตาม และประเมินผลคุณภาพการศึกษานักเรียนในโรงเรียน ทั้งระดับชั้นมัธยมศึกษาตอนต้น และระดับมัธยมศึกษาตอนปลาย 
เพื่อให้การขับเคลื่อนคุณภาพการศึกษาของโรงเรียนดงขุยวิทยาคม มีทิศทางที่ชัดเจน มีการเชื่อมโยง 
ร้อยรัดเข้าใจตรงกัน จนทำให้บรรลุเป้าหมายที่ตั้งไว้ โรงเรียนดงขุยวิทยาคม จึงจัดทำ คู่มือการขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model เพื่อให้การจัดการศึกษาของโรงเรียนดงขุยวิทยาคม มีประสิทธิภาพและประสิทธิผล

2. วัตถุประสงค์
เพื่อขับเคลื่อนการพัฒนาคุณภาพการศึกษาของโรงเรียนดงขุยวิทยาคม

3. คำจำกัดความ
3.1 การขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model หมายถึง การนำนโยบายลงสู่การปฏิบัติในโรงเรียน ด้วยรูปแบบ KORPAI Model ใช้หลักการบริหารจัดการที่มีมาตรฐานการศึกษาระดับการศึกษาขั้นพื้นฐาน พ.ศ. 2561 มาตรฐานสำนักงานเขตพื้นที่การศึกษา พ.ศ. 2560 และการจัดการศึกษาในยุคไทยแลนด์ 4.0 และความร่วมมือของทุกภาคส่วน โดยมีขั้นตอนการดำเนินงาน 5 ขั้น ได้แก่ ขั้นที่ 1 เรียนรู้เข้าใจ ขั้นที่ 2 ใช้พื้นที่เป็นฐาน ขั้นที่ 3 บูรณาการปฏิบัติ ขั้นที่ 4 จัดการสะท้อนผล และขั้นที่ 5 กลไกยั่งยืน การขับเคลื่อนการพัฒนาคุณภาพการศึกษาโรงเรียนดงขุยวิทยาคม 
ด้วยรูปแบบ KORPAI Model จะส่งผลให้การดำเนินงานของโรงเรียนดงขุยวิทยาคม มีมาตรฐานและจัดการศึกษาได้อย่างมีคุณภาพ มีรูปแบบและกลไกการบริหารสถานศึกษาการจัดการเรียนรู้อย่างมีประสิทธิภาพไปสู่เป้าหมายสำคัญ คือ นักเรียนมีคุณลักษณะจำเป็นสำคัญในศตวรรษที่ 21 (3R8C)

3.2 โรงเรียนคุณภาพ หมายถึง โรงเรียนมีคุณภาพเป็นไปตามมาตรฐานการศึกษาระดับการศึกษา
ขั้นพื้นฐาน พ.ศ. 2561 มาตรฐานการปฏิบัติงานโรงเรียนมัธยมศึกษา พ.ศ. 2560 (ปรับปรุง พ.ศ. 2562) มาตรฐานการประกันคุณภาพการศึกษาระดับการศึกษาขั้นพื้นฐาน และมีความเป็นเลิศสู่สากล โดยมีรูปแบบการบริหารสถานศึกษาที่ดีในการขับเคลื่อนคุณภาพด้านการบริหาร และการจัดการมีกระบวนการจัดการเรียนรู้ที่เน้นผู้เรียนเป็นสำคัญเป็นแบบอย่างที่ดีส่งผลไปสู่เป้าหมายคุณภาพนักเรียน ทั้งด้านวิชาการ คุณลักษณะจำเป็นสำคัญ
ในศตวรรษที่ 21 (3R8C) ตลอดจนคุณลักษณะอันพึงประสงค์

4. ประโยชน์ที่ได้รับ
1. โรงเรียนดงขุยวิทยาคมมีแนวทางการขับเคลื่อนการพัฒนาคุณภาพการศึกษาเป็นไปในทิศทางและเป้าหมายเดียวกันกับโรงเรียนในสังกัด สพม. 40 ก่อให้เกิดประสิทธิภาพและประสิทธิผล
2. โรงเรียนดงขุยวิทยาคมได้รับการสนับสนุนส่งเสริมการพัฒนาคุณภาพการศึกษาเป็นไปตามเป้าหมาย
ที่กำหนดไว้
ส่วนที่ 2

โครงสร้างการบริหารและบทบาทหน้าที่

การปฏิบัติงานขับเคลื่อนการพัฒนาคุณภาพการศึกษาโรงเรียนดงขุยวิทยาคม ด้วยรูปแบบ SPM 4.0 
โดยใช้ KORPAI Model มีโครงสร้างการบริหารและบทบาทหน้าที่ดังต่อไปนี้

1. โครงสร้างการบริหาร

2. บทบาทหน้าที่
2.1 ระดับโรงเรียน
2.1.1 โรงเรียนแต่งตั้งคณะกรรมการขับเคลื่อนการพัฒนาคุณภาพการศึกษา ระดับโรงเรียน ประกอบด้วย
1) ผู้อำนวยการโรงเรียน



เป็นประธานกรรมการ
2) รองผู้อำนวยการโรงเรียน


เป็นรองประธานกรรมการ
3) หัวหน้ากลุ่มงาน



เป็นกรรมการ
4) หัวหน้ากลุ่มสาระการเรียนรู้


เป็นกรรมการ
5) ผู้แทนคณะกรรมการสถานศึกษาขั้นพื้นฐาน
เป็นกรรมการ
6) หัวหน้ากลุ่มบริหารวิชาการ


เป็นกรรมการและเลขานุการ
2.1.2 นำคู่มือการขับเคลื่อนการพัฒนาคุณภาพการศึกษาสำนักงานเขตพื้นที่การศึกษามัธยมศึกษาเขต 40
ไปใช้เป็นแนวทางในการพัฒนาคุณภาพการศึกษาของโรงเรียน
2.1.3 นำข้อมูลสารสนเทศที่เกี่ยวข้องและผลการปฏิบัติงานที่เป็นเลิศมาวางแผนร่วมกัน เพื่อกำหนดรูปแบบการพัฒนาคุณภาพการศึกษาของโรงเรียน
2.1.4 วางแผนกำหนดโครงการและกิจกรรมการดำเนินงานของโรงเรียนให้สอดคล้องกับวิสัยทัศน์ พันธกิจ 
กลยุทธ์ของสำนักงานเขตพื้นที่การศึกษามัธยมศึกษา เขต 40

2.1.5 คณะกรรมการขับเคลื่อนการพัฒนาคุณภาพการศึกษา ระดับโรงเรียน นิเทศ ติดตาม และรายงานผลการขับเคลื่อนการพัฒนาคุณภาพการศึกษาของโรงเรียน ด้วยแบบประเมินมาตรฐานการปฏิบัติงานโรงเรียนมัธยมศึกษา พ.ศ. 2560 (ปรับปรุง พ.ศ. 2562) ไปยังสำนักงานเขตพื้นที่การศึกษามัธยมศึกษาเขต 40 เมื่อสิ้น
ภาคเรียน
ส่วนที่ 3

การขับเคลื่อนการพัฒนาคุณภาพการศึกษาโรงเรียนดงขุยวิทยาคม
ด้วยรูปแบบ SPM 4.0 โดยใช้ KORPAI Model

1. วิสัยทัศน์
"เป็นองค์กรแห่งการเรียนรู้ สู่มาตรฐานสากล บนพื้นฐานปรัชญาของเศรษฐกิจพอเพียง"

2. พันธกิจ
1. ส่งเสริมและพัฒนาผู้เรียนให้มีคุณภาพและมีคุณลักษณะที่พึงประสงค์ ตามหลักปรัชญาของเศรษฐกิจ 

    พอเพียง
2. พัฒนาผู้เรียนให้เกิดกระบวนการเรียนรู้ สร้างองค์ความรู้จากแหล่งเรียนรู้เทียบเคียงมาตรฐานสากล
3. พัฒนาหลักสูตรเทียบเคียงหลักสูตรมาตรฐานสากล
4. พัฒนาครูและบุคลากรทางการศึกษาให้มีคุณภาพตามเกณฑ์มาตรฐานวิชาชีพ
5. พัฒนาระบบบริหารจัดการด้วยระบบคุณภาพโดยใช้เทคโนโลยีและการมีส่วนร่วมทุกภาคส่วนของชุมชน
6. สนับสนุนส่งเสริมการใช้เทคโนโลยีสารสนเทศเพื่อพัฒนาการเรียนการสอนสำหรับนักเรียน ครู และ 
    บุคลากรทางการศึกษา
3. เป้าประสงค์
1. ส่งเสริมและพัฒนาผู้เรียนให้มีคุณภาพและมีคุณลักษณะที่พึงประสงค์ ตามหลักปรัชญาของเศรษฐกิจ
    พอเพียง
2. พัฒนาผู้เรียนให้เกิดกระบวนการเรียนรู้ สร้างองค์ความรู้จากแหล่งเรียนรู้เทียบเคียงมาตรฐานสากล
3. พัฒนาหลักสูตรเทียบเคียงหลักสูตรมาตรฐานสากล
4. พัฒนาครูและบุคลากรทางการศึกษาให้มีคุณภาพตามเกณฑ์มาตรฐานวิชาชีพ
5. พัฒนาระบบบริหารจัดการด้วยระบบคุณภาพโดยใช้เทคโนโลยีและการมีส่วนร่วมทุกภาคส่วนของชุมชน
6. สนับสนุนส่งเสริมการใช้เทคโนโลยีสารสนเทศเพื่อพัฒนาการเรียนการสอนสำหรับนักเรียน ครู และ 
    บุคลากรทางการศึกษา
4. กลยุทธ์

4.1 ส่งเสริม สนับสนุนการพัฒนาคุณภาพผู้เรียน คุณลักษณะอันพึงประสงค์ ตามหลักปรัชญาเศรษฐกิจ 

     พอเพียง ให้มีศักยภาพเป็นพลโลก
4.2 ส่งเสริม สนับสนุนการพัฒนาหลักสูตรสถานศึกษาเทียบเคียงมาตรฐานสากล
4.3 ส่งเสริม สนับสนุนการพัฒนาสื่อ นวัตกรรม และแหล่งเรียนรู้ของสถานศึกษา
4.4 ส่งเสริม สนับสนุนการพัฒนาคุณภาพครู และบุคลากรทางการศึกษา ตามมาตรฐานวิชาชีพ
4.5 ส่งเสริม สนับสนุนการพัฒนาคุณภาพการจัดการศึกษาตามหลักการบริหารแบบมีส่วนร่วม
4.6 ส่งเสริม สนับสนุนการใช้เทคโนโลยีสารสนเทศเพื่อการจัดการศึกษา

5. ตัวชี้วัด

- ตัวชี้วัด สพม.40 จำนวน 24 ตชว.

- มฐ. กศ. 2561 จำนวน 3 มฐ. 13 ตชว.

- ตัวบ่งชี้ สมศ. รอบ 4 จำนวน 20 ตบช.

- การน้อมนำพระราโชบายด้านการศึกษาของรัชกาลที่ 10 
  และหลักปรัชญาของเศรษฐกิจพอเพียงไปสู่การปฏิบัติในภาพรวมของโรงเรียน
  จำนวน 4 ด้าน + 1 ด้าน
6. รูปแบบการขับเคลื่อนการพัฒนาคุณภาพการศึกษา โรงเรียนดงขุยวิทยาคม 
ด้วยรูปแบบ SPM 4.0 โดยใช้ KORPAI Model

จากแผนยุทธศาสตร์ชาติกับการพัฒนาที่ยั่งยืน “ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” ตามรัฐธรรมนูญแห่งราชอาณาจักรไทยพุทธศักราช 2560 หมวด 6 แนวนโยบายแห่งรัฐมาตรา 65 รัฐพึงจัดให้มียุทธศาสตร์ชาติเป็นเป้าหมายการพัฒนาประเทศ
อย่างยั่งยืนตามหลักธรรมาภิบาล เพื่อใช้เป็นกรอบในการจัดทำแผนต่างๆ ให้สอดคล้องและบูรณาการกัน 
เพื่อให้เกิดเป็นพลังผลักดันร่วมกันไปสู่เป้าหมายดังกล่าว
การจัดทำการกำหนดเป้าหมายระยะเวลาที่จะบรรลุเป้าหมายและสาระที่พึงมีในยุทธศาสตร์ชาติ 
ให้เป็นไปตามหลักเกณฑ์และวิธีการที่กฎหมายบัญญัติ ทั้งนี้กฎหมายดังกล่าวต้องมีบทบัญญัติเกี่ยวกับการ
มีส่วนร่วมและการรับฟังความคิดเห็นของประชาชนทุกภาคส่วนอย่างทั่วถึงด้วยยุทธศาสตร์ชาติ (พ.ศ.2561-2580) 
ทั้ง 6 ด้านประกอบด้วยยุทธศาสตร์ชาติ ด้านความมั่นคง เพื่อสร้างประเทศให้เป็นไปตามวิสัยทัศน์ของประเทศ
ด้วยการสร้างคนไทยในอนาคตให้มีศักยภาพ ในการร่วมกันพัฒนาประเทศ สามารถปรับตัวรองรับบริบทการพัฒนาในอนาคต มีความพร้อมทั้งกาย ใจ สติปัญญา มีทักษะในการวิเคราะห์อย่างมีเหตุผล มีการเรียนรู้ตลอดชีวิต 
มีภูมิคุ้มกันต่อการเปลี่ยนแปลง มีจิตสำนึกวัฒนธรรมที่ดีงาม รู้คุณค่าความเป็นไทย และมีความรับผิดชอบ

เป็นรากฐานที่มั่นคงของชุมชนสังคมรักชาติและสถาบันพระมหากษัตริย์ อันก่อให้เกิดสังคมไทยเป็นสังคม
ที่เป็นธรรม มีความเหลื่อมล้ำน้อย อัตราความยากจนต่ำ มีการกระจายโอกาสการเข้าถึงทรัพยากร การสร้าง
ฐานอาชีพบริการทางสังคมที่มีคุณภาพ และกระบวนการยุติธรรมอย่างทั่วถึง ไม่คอรัปชั่น โดยที่ประชาชน
ทุกช่วงวัยมีคุณภาพชีวิตที่ดี ครอบครัวอยู่ดีมีสุข ประชาชนคนไทยและเกษตรกรสามารถพึ่งพาตนเองทางด้านอาหาร มีหลักประกันความมั่นคงด้านอาชีพ และมีคุณภาพชีวิตที่ดี ผ่านการน้อมนำศาสตร์พระราชามาดำเนินชีวิต
ตามรูปแบบ ดังภาพ

จากภาพ วิธีการแห่งศาสตร์พระราชา เป็นการแสดงถึง กระบวนการของศาสตร์พระราชา เพื่อการพัฒนา
ที่ยั่งยืนตามหลักการทรงงาน เข้าใจ เข้าถึง พัฒนา ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงใช้กับทั้ง คน วัตถุ สังคม สิ่งแวดล้อม และวัฒนธรรม มีความลุ่มลึกเป็นตัวอย่าง
ให้เห็นอย่างชัดเจน ซึ่งประกอบไปด้วย
1. เข้าใจ (Understanding) ประกอบด้วยองค์ประกอบย่อย 4 องค์ประกอบ 
1.1 การใช้ข้อมูลที่มีอยู่แล้ว (Existing data) 

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสนพระทัยค้นคว้าหาข้อมูลจากอินเทอร์เน็ต และทรงรับฟังข่าวสารจากทั้งในประเทศและต่างประเทศ โดยเฉพาะแผนที่ 
ทรงตรวจสอบความถูกต้องของแผนที่ทุกครั้งที่เสด็จทอดพระเนตรสภาพพื้นที่จริง เมื่อเสด็จประทับ
บนเฮลิคอปเตอร์พระที่นั่ง ทรงทอดพระเนตรและตรวจสอบ หากไม่ถูกต้องจะทรงส่งข้อมูลให้หน่วยราชการ 
เช่น กรมแผนที่ทหารไปดำเนินการแก้ไข การแก้ไขแผนที่จะสะท้อนให้เห็นถึงพระนิสัยในการทรงงานอย่างมีวิริยะ 
และมีความเข้าใจในวิชาการเป็นอย่างยิ่ง
1.2 การใช้ข้อมูลเชิงประจักษ์ (Empirical data)

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเอาพระทัยใส่
ในการใช้ข้อมูลเชิงประจักษ์เป็นอย่างยิ่ง โดยเฉพาะระบบสถิติทางการ (Official statistics) และการสำมะโนประชากร (Census) และสถิติศาสตร์ศึกษา (Statistical Education) ทรงมีพระอัฉริยะภาพในความสำคัญ
ของการใช้สถิติในการพัฒนา
1.3 การวิเคราะห์และวิจัย (Analytics and Research)

โครงการพระราชดำริ จำนวน 4,810 โครงการ อาศัยการวิเคราะห์และการวิจัย สร้างองค์ความรู้ที่มั่นใจว่าได้ผลก่อนที่จะนำไปปฏิบัติจริง โครงการพระราชดำริโครงการหนึ่งที่ใช้การวิเคราะห์ข้อมูลและการวิจัยมากที่สุดโครงการหนึ่ง คือ โครงการหลวง (Royal Project) โดยเฉพาะการวิจัยเกี่ยวกับการปลูกพืชเมืองหนาว และการเลี้ยงสัตว์จากเมืองหนาว มีการจัดตั้งสถานีวิจัยโครงการหลวง และสถานีเกษตรหลวงมากมาย การค้นคว้าวิจัยดังกล่าว รวมไปถึงการแปรรูปผลิตภัณฑ์ การบรรจุหีบห่อ เทคโนโลยีหลังการเก็บเกี่ยว ไปจนถึงการวิจัยตลาด ผลสำเร็จจากการวิจัยทำให้โครงการหลวงมีความก้าวหน้ามาก ทำให้แก้ปัญหาการปลูกฝิ่นและการทำไร่เลื่อนลอยบนพื้นที่สูง ทำให้คนไทยได้บริโภคสินค้าคุณภาพสูงและทดแทนการนำเข้าได้มากมาย
1.4 การทดลองจนได้ผลจริง (Experiment till actionable results)

พระตำหนักจิตรลดารโหฐาน เป็นห้องทดลองขนาดใหญ่ ที่พระบาทสมเด็จพระบรมชนกาธิเบศร 
มหาภูมิพลอดุลยเดชมหาราช บรมนาถบพิตร ทรงพระมหากรุณาโปรดเกล้าให้ตั้งขึ้น มีทั้งการเลี้ยงโคนม ทำนา ปลูกต้นยางนา ปลูกป่า ทดลองทำโรงสีทดลองทำนมผงอัดเม็ด ผลิตถ่านชีวภาพ และอื่น ๆ อีกมากมาย ทั้งหมดนี้ทรงทดลองจนกว่าจะทรงมั่นพระทัยว่าได้ผลดีจริง นำไปใช้งานได้จริง จึงทรงเผยแพร่ต่อไป ความใส่พระทัย
ในการทดลองทางวิทยาศาสตร์หรือวิศวกรรมศาสตร์นั้น แสดงให้เห็นเด่นชัดตลอดพระชนม์ชีพ บางโครงการทดลองใช้เวลาทดลองยาวนานสิบสามถึงสิบสี่ปี เพื่อให้มั่นใจว่าทำแล้วได้ผลจริง เช่น การทำฝนหลวงหรือฝนเทียม ก่อนที่จะนำไปสร้างต้นแบบหรือขยายผลให้ความรู้แก่ประชาชนที่จะทำต่อเองได้ ทรงต้องมั่นใจผลของการทดลองว่าได้ผลจริงก่อนเผยแพร่หรือถ่ายทอดเทคโนโลยีให้ประชาชน
2. เข้าถึง (Connecting) ประกอบด้วยองค์ประกอบย่อย 3 องค์ประกอบ 
2.1 ระเบิดจากข้างใน (Inside-out blasting)

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระประสงค์
ให้การพัฒนาเป็นการระเบิดจากข้างใน เป็นการให้ประชาชนหรือชุมชนที่เข้าไปพัฒนาหรือทำงาน เกิดการปรับตัวที่จะพัฒนาตนเอง เกิดความต้องการที่จะพัฒนาตนเองเสียก่อนไม่ใช่สิ่งที่ทางราชการเข้าไปบังคับให้ประชาชนหรือชุมชนทำ ซึ่งจะไม่ยั่งยืน จึงทรงเน้นการพัฒนาคน ให้คนเกิดการเปลี่ยนแปลงตนเองก่อน แล้วจึงเข้าไปพัฒนาเปลี่ยนแปลง ซึ่งเป็นการเข้าถึงก่อนจะพัฒนา ไม่ใช่นำการพัฒนาเข้าไปโดยที่ประชาชนยังไม่ตระหนักหรือเห็นความสำคัญของการพัฒนาหรือการเปลี่ยนแปลง
2.2 เข้าใจกลุ่มเป้าหมาย (Understand target)

“ฉันครองราชย์สองปีแรก ฉันไม่มีผลงานเพราะฉันยังไม่รู้ว่าราษฎรต้องการอะไร” พระราชปรารภนี้สะท้อนให้เห็นวิธีการแห่งศาสตร์พระราชาในการเข้าถึงแล้วจึงพัฒนาได้เป็นอย่างยิ่ง ทรงให้ความสำคัญกับการทำความเข้าใจกลุ่มเป้าหมาย ซึ่งคือประชาชน ว่าประชาชนต้องการอะไร ก่อนที่จะทรงงาน ภาพที่คนไทยทุกคนได้พบเห็นจนเจนตาคือภาพที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 
โปรดที่จะประทับกับพื้นดินเพื่อพูดคุยกับชาวบ้านในท้องถิ่นทุรกันดาร เพื่อที่จะทรงเข้าใจความเดือดร้อน 
ปัญหา ความทุกข์ยากของชาวบ้าน เพื่อหาทางแก้ไขต่อไป ทรงมีพระเมตตาอย่างสูงต่อประชาชนในการที่จะเข้าใจปัญหาของประชาชน โดยเฉพาะเมื่อประชาชนจะถวายฎีกาเพื่อขอพระราชทานพระเมตตาในการปัดเป่าความทุกข์ร้อนต่างๆ ในหลายครั้งทางราชการเอง กลับขัดขวาง ทั้งนี้ทรงพยายามเข้าใจกลุ่มเป้าหมาย คือประชาชนของพระองค์ในแต่ละท้องถิ่นอย่างลึกซึ้งมากที่สุด
2.3 สร้างปัญญา (Educate)

การสร้างปัญญาสังคมเป็นส่วนสำคัญยิ่งในการเข้าถึงประชาชน หากประชาชนยังขาดความเข้าใจก็ต้องสร้างปัญญาสังคมให้ประชาชนเข้าใจ ครูแห่งแผ่นดิน เลือกจะใช้วิธีที่ง่ายที่สุดในการสื่อสารกับประชาชน 
เพื่อสร้างปัญญา ทรงเลือกใช้วิธีการพูดที่จะสร้างปัญญาให้เหมาะสมกับผู้ฟัง ในคราวหนึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทาน “โคพันธุ์และสุกร” แก่ชาวไทยภูเขา
ในภาคเหนือ ทรงพระกรุณาสอนด้วยพระองค์ด้วยภาษาที่เข้าใจง่ายว่า “ฟังให้ดีๆ นะ จะเลี้ยงหมูให้มันอ้วนโตเร็วๆ ต้องให้มันกินให้อิ่ม”

3. พัฒนา (Development) แนวพระราชดำริในการพัฒนานั้นเมื่อทรงเข้าใจ เข้าถึง แล้วจึงพัฒนานั้น 
ทรงมีหลักการสำคัญ คือ 
3.1 เริ่มต้นด้วยตนเอง (Self-initiated)

แนวพระราชดำริในการพัฒนาทรงเน้นการพัฒนาที่เกิดจากประชาชนต้องการจะพัฒนา ตลอดรัชสมัย
ในการทรงงาน ในบางครั้ง ประชาชนก็ไม่ได้ให้ความร่วมมือกับโครงการพระราชดำริเช่นกัน ไม่เคยทรงฝืนบังคับประชาชนให้ร่วมมือแต่อย่างใดด้วยเหตุผลที่แตกต่างกัน กลับทรงเริ่มต้นโครงการพระราชดำริใหม่อย่างสม่ำเสมอ จนมีโครงการพระราชดำริ จำนวน 4,810 โครงการ และความต้องการให้ทุกคนมีส่วนร่วมในการพัฒนาอย่างเต็มที่ ดังที่ทรงเน้นเสมอว่าการพัฒนานั้นต้องระเบิดจากข้างในก่อน
3.2 พึ่งพาตนเองได้ (Self-reliance)

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเน้นว่าการพัฒนาต้องทำให้ประชาชนพึ่งพาตนเองได้ ทรงโปรดให้ประชาชนทำอะไรได้ด้วยตนเอง ทรงโปรดความเรียบง่ายและพึ่งพาตนเองได้ ดังที่ได้พระราชทานพระราชดำริ “การปลูกป่า โดยไม่ต้องปลูก” ปล่อยให้ธรรมชาติช่วยในการฟื้นฟูธรรมชาติ หรือแม้กระทั่ง “การปลูกป่า 3 อย่าง ประโยชน์ 4 อย่าง” ได้แก่ ปลูกไม้เศรษฐกิจ ไม้ผลและไม้ฟืน นอกจากได้ประโยชน์ตามประเภทของการปลูกแล้วยังช่วยสร้างความชุ่มชื้นให้แก่พื้นดินด้วย พระองค์จึงทรงเข้าใจธรรมชาติและมนุษย์ที่อยู่อย่างเกื้อกูลกัน ทำให้คนอยู่ร่วมกับป่าไม้ได้อย่างยั่งยืน แนวพระราชดำริในเรื่องการพึ่งพาตนเองได้ปล่อยให้เป็นไปตามธรรมชาติไม่เร่งร้อนจะพัฒนาโดยการยัดเยียดเทคโนโลยีต่างๆ หรือเงินเข้าไป
ในการพัฒนา ก็สะท้อนออกมาอย่างชัดเจนในเรื่องของการปลูกป่า
3.3 ต้นแบบเผยแพร่ความรู้ (Prototype and role model)

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงโปรดการสร้างต้นแบบการเผยแพร่ความรู้ โดยทรงตั้งศูนย์ศึกษาการพัฒนาอันเนื่องมาจากพระราชดำริ การที่ทรงเลือกใช้พื้นที่
ที่มีปัญหาและความยากลำบากในการพัฒนานั้น ก็เพื่อเป็นต้นแบบให้ประชาชนได้เห็นและทำตาม ซึ่งหากแม้พื้นที่ที่มีปัญหามากที่สุด ก็ยังพัฒนาให้ดีได้ประชาชนเองก็น่าจะทำตามได้เป็นการเรียนรู้จากตัวแบบ (Role model) 
ที่เป็นแรงบันดาลใจการพัฒนาประชาชนและประเทศชาติ
3.4 สืบสาน รักษา ต่อยอด (Continuing to maintain)

จากพระปฐมบรมราชโองการของ พระบาทสมเด็จพระปรเมนทรรามาธิบดีศรีสินทร มหาวชิราลงกรณ์ พระวชิรเกล้าเจ้าอยู่หัว เนื่องในพระราชพิธีบรมราชาภิเษก เมื่อวันที่ 4 พฤษภาคม 2562 ทรงให้ความมั่นใจ
แก่ประชาชนชาวไทย ถึงพระราชปณิธานและความตั้งใจอันแน่วแน่ในการทรงงานว่า โครงการอันเนื่องมาจากพระราชดำริ แนวพระราชดำริต่างๆ ของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช 
บรมนาถบพิตร รัชกาลที่ 9 จะได้รับการสืบสาน รักษา และต่อยอด ต่อไปในรัชกาลที่ 10 เพื่อความเจริญสงบสุข และความมั่นคงไพบูลย์ของประเทศไทย

7. การศึกษาในยุคไทยแลนด์ 4.0
1. ส่งเสริมการจัดการเรียนการสอนด้านทักษะภาษาเพื่อการสื่อสาร ได้แก่ ภาษาไทย ภาษาอังกฤษ และภาษาที่สาม เช่น ภาษาจีน ภาษาท้องถิ่น
ทุกวันนี้การสร้างบรรยากาศการเรียนรู้ที่มีความสอดคล้องกัน ทั้งภาษาไทย ภาษาอังกฤษ และภาษาที่สาม จะทำให้ผู้เรียนใช้ภาษาได้อย่างถูกต้อง เหมาะสม และเคยชินกับการใช้ภาษามากขึ้น มีความกล้าที่จะใช้ ซึ่งจะเป็นประโยชน์ต่อการพัฒนาของผู้เรียน จะช่วยให้ผู้เรียน เรียนรู้ได้มากขึ้นทำให้มีโลกทัศน์กว้างขึ้น
2. ใช้ STEM เข้ามามีบทบาทในการส่งเสริมการเรียนรู้คณิตศาสตร์ วิทยาศาสตร์ และเทคโนโลยี 
การเรียนรู้แบบ STEM คือ การนำเอาศาสตร์ทั้ง 4 ด้าน ได้แก่ วิทยาศาสตร์ (Science) เทคโนโลยี (Technology) วิศวกรรมศาสตร์ (Engineering) และคณิตศาสตร์ (Mathematics) มาบูรณาการรวมกัน 
เพื่อแก้ไขปัญหาหรือสร้างสรรค์สิ่งต่างๆขึ้นมาตามโจทย์ที่ผู้เรียนสนใจ ซึ่งวิธีการนี้จะช่วยให้ผู้เรียนรู้จักคิดวิเคราะห์และใช้ศาสตร์ความรู้ทั้ง 4 ด้านมาประยุกต์ใช้ ให้ได้องค์ความรู้ หรือนวัตกรรมใหม่ ซึ่งนับว่าเป็นหัวใจหลัก
ของการศึกษาในยุคไทยแลนด์ 4.0
3. ส่งเสริมทักษะ EF ในการพัฒนาทักษะการดำเนินชีวิต EF (ExecutiveFunctions)

เป็นกระบวนการทางความคิดในสมองส่วนหน้า ที่เกี่ยวข้องกับการคิด ความรู้สึก และการกระทำ เช่น
การยั้งใจ คิดไตร่ตรอง การควบคุมอารมณ์ การยืดหยุ่นทางความคิด และการตั้งเป้าหมาย รวมถึงการจัดลำดับความสำคัญของเรื่องต่างๆ ซึ่งนับว่าเป็นทักษะที่จำเป็นอย่างมากในโลกยุคปัจจุบัน
4. การเรียนรู้แบบโครงการส่งเสริมกระบวนการคิดอย่างเป็นระบบ
การเรียนรู้แบบโครงการ จะช่วยให้ผู้เรียนกำหนดปัญหา สมมติฐานได้ ร่วมมือกันวางแผน และใช้ความคิดอย่างเป็นระบบตามหลักวิทยาศาสตร์ ซึ่งจะช่วยให้ผู้เรียนเกิดองค์ความรู้จากข้อสรุปต่างๆที่เกิดขึ้น และนำไปสู่ การนำเสนอโครงการที่สร้างสรรค์
5. ใช้เทคโนโลยีเข้ามามีบทบาทในการจัดการเรียนรู้
เน้นให้ผู้เรียนใช้เทคโนโลยีอย่างมีวิจารณญาณและเกิดประโยชน์ ส่งเสริมการเรียนรู้ และมุ่งหมาย
ให้ผู้เรียนเกิดองค์ความรู้ได้ด้วยตัวเอง
6. เน้นการก้าวสู่ขั้นของกระบวนการเรียนรู้แบบ Active Learning

กระบวนการเรียนรู้แบบ Active Learning คือ กระบวนการเรียนรู้ที่เน้นให้ผู้เรียน เรียนรู้ด้วยการปฏิบัติ โดยมีครูคอยเป็นโค้ชให้ มากกว่าจะถ่ายทอดความรู้ด้วยตัวเอง ซึ่งเป็นขั้นที่ทำให้ผู้เรียนมีความคงทนในความรู้
ได้ถึงกว่า 100% เพราะเป็นขั้นของการเรียนรู้ที่ผู้เรียนนั้น เกิดองค์ความรู้ได้ด้วยตัวเองจากการกระทำต่างๆ 
ซึ่งองค์ความรู้ที่ผู้เรียนได้นี้จะทำให้ผู้เรียนเกิดการสร้างสรรค์นวัตกรรม
จากแนวคิดดังกล่าวข้างต้น จึงนำไปสู่รูปแบบการขับเคลื่อนการพัฒนาคุณภาพการศึกษา ของโรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model

เป้าหมายการขับเคลื่อนการพัฒนาคุณภาพการศึกษา สำนักงานเขตพื้นที่การศึกษามัธยมศึกษา เขต 40 
ด้วยรูปแบบ SPM 4.0 
เพื่อพัฒนาคุณภาพนักเรียนให้มีคุณภาพ ให้มีทักษะ 3R8C เป็นทักษะสำคัญในศตวรรษที่ 21 ที่จะต้องเตรียมความพร้อมให้นักเรียน รับนโยบาย ไทยแลนด์ 4.0 ได้แก่
( Reading: สามารถอ่านออก
( (W)Riting: สามารถเขียนได้
( (A)Rithmatic: มีทักษะในการคำนวณ
( Critical Thinking and Problem Solving: มีทักษะการคิดวิเคราะห์ การคิดอย่างมีวิจารณญานและสามารถแก้ไขปัญหาได้
( Creativity and Innovation: คิดอย่างสร้างสรรค์และคิดเชิงนวัตกรรม
( Collaboration Teamwork and Leadership: ความร่วมมือในการทำงานเป็นทีม และภาวะความเป็นผู้นำ
( Communication Information and Media Literacy: ทักษะในการสื่อสาร
และการรู้เท่าทันสื่อ
( Cross-Cultural Understanding: ความเข้าใจความแตกต่างของวัฒนธรรมและกระบวนการคิดข้ามวัฒนธรรม
( Computing and ICT Literacy: มีทักษะการใช้คอมพิวเตอร์ และรู้เท่าทันเทคโนโลยี
( Career and Learning Skills: มีทักษะอาชีพ และการเรียนรู้
( Compassion: มีความเมตตากรุณา มีคุณธรรม และมีระเบียบวินัย
8. การปฏิบัติการขับเคลื่อนการพัฒนาคุณภาพการศึกษา โรงเรียนดงขุยวิทยาคม 
ด้วยรูปแบบ SPM 4.0 โดยใช้ KORPAI Model


เพื่อให้การพัฒนาคุณภาพการศึกษาบรรลุเป้าประสงค์ที่กำหนดของทิศทางในการพัฒนาคุณภาพการศึกษาขั้นพื้นฐาน ซึ่งโรงเรียนดงขุยวิทยาคม จัดทำแผนพัฒนาคุณภาพการศึกษา และการปฏิบัติงานตามนโยบายที่ระบุระยะเวลาในแต่ละกิจกรรมและโครงการสำคัญ โดยกำหนดการปฏิบัติงานในการดำเนินการ
ให้บรรลุผลตามเป้าหมาย ดังนี้
1. จัดทำโครงการ/กิจกรรม แผนพัฒนาคุณภาพการศึกษา (ขั้นที่ 1 เรียนรู้เข้าใจ) 
2. แต่งตั้งคณะกรรมการขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model สร้างความเข้าใจในการปฏิบัติงานแก่บุคลากรในหน่วยงาน (ขั้นที่ 1 เรียนรู้เข้าใจ)
3. นิเทศ ติดตามการเตรียมความพร้อมเปิดภาคเรียน (ขั้นที่ 2 ใช้พื้นที่เป็นฐาน)
4. จัดสรรงบประมาณสนับสนุนการขับเคลื่อนการพัฒนาคุณภาพการศึกษา โรงเรียนดงขุยวิทยาคม 
ด้วยรูปแบบ SPM 4.0 โดยใช้ KORPAI Model (ขั้นที่ 2 ใช้พื้นที่เป็นฐาน)

5. ดำเนินการโครงการ / กิจกรรมที่สำคัญ ตามจุดเน้นของสำนักงานคณะกรรมการการศึกษาขั้นพื้นฐาน และสำนักงานเขตพื้นที่การศึกษามัธยมศึกษาเขต 40 ที่เกี่ยวข้องกับโรงเรียนดงขุยวิทยาคม โดยใช้แผนพัฒนาคุณภาพการศึกษา (ขั้นที่ 3 บูรณาการปฏิบัติ)

6. การจัดสัมมนาเสวนาถอดประสบการณ์การปฏิบัติงาน (ขั้นที่ 4 จัดการสะท้อนผล)
7. การจัดนิทรรศการ / ประกวด / นำเสนอผลการปฏิบัติงานที่เป็นเลิศ (ขั้นที่ 5 กลไกยั่งยืน)
8. สรุปรายงานและเผยแพร่ (ขั้นที่ 5 กลไกยั่งยืน)
ส่วนที่ 4

รูปแบบบริหารจัดการ KORPAI Model

รูปแบบบริหารจัดการ KORPAI

รูปแบบบริหารจัดการ KORPAI ชองโรงเรียนดงขุยวิทยาคมมี 6 ขั้นตอนดังนี้

1. ขั้น K : Knowledge หมายถึง การรับรู้


เป็นการรับรู้ข้อมูล ข่าวสาร เสียงสะท้อน นโยบาย ระเบียบ ข้อบังคับ บริบทของสถานศึกษา จากนักเรียน ผู้ปกครอง ชุมชน ครูและบุคลากรทางการศึกษา คณะกรรมการสถานศึกษาขั้นพื้นฐาน รวมทั้งองค์กรภาครัฐและเอกชน เช่น ที่มาและความสำคัญ นโยบายการศึกษา ความรู้เนื้อหา เป็นต้น

2. ขั้น O : Objective หมายถึง วัตถุประสงค์


เป็นการกำหนดวัตถุประสงค์ เป้าหมาย ตัวชี้วัดในการดำเนินงาน เช่น วัตถุประสงค์โครงการ เป้าหมาย การกำหนดผลการเรียนรู้ ตัวชี้วัด เป็นต้น

3. ขั้น R : Relation หมายถึง ความสัมพันธ์


เป็นการตระหนักถึงการมีส่วนร่วมในการบริหารโรงเรียน โดยนักเรียน ผู้ปกครอง ชุมชน ครูและบุคลากรทางการศึกษา คณะกรรมการสถานศึกษาขั้นพื้นฐาน เช่น ความสัมพันธ์ของงานกับงานอื่นๆ ความสัมพันธ์ของวิชาเนื้อหากับวิชาอื่นๆ เป็นต้น

4. ขั้น P : Process หมายถึง กระบวนการ


เป็นการกำหนดวิธีการ ขั้นตอนการดำเนินงาน รวมทั้งการนำนวัตกรรมใหม่ ๆ มาใช้ในการดำเนินงาน 
ให้บรรลุวัตถุประสงค์ เพื่อให้เกิดประสิทธิภาพและประสิทธิผล เช่น กระบวนการจัดการเรียนการสอน ขั้นตอน
ในการดำเนินโครงการ ขั้นตอนในการดำเนินกิจกรรม เป็นต้น

5. ขั้น A : Apply หมายถึง การประยุกต์


เป็นการนำผลการดำเนินงานมาตรวจสอบ เพื่อพัฒนา ปรับปรุง แก้ไข และนำมาประยุกต์ใช้ เช่น ผลผลิต/ผลลัพธ์ที่ได้จากโครงการ ผลลัพธ์ที่เกิดจากการดำเนินงานโครงการ ผลผลิตที่ได้จากการจัดการเรียนการสอน ผลงานนักเรียน ชิ้นงานนักเรียน โครงงานนักเรียน เป็นต้น

6. ขั้น I : Integration หมายถึง การบูรณาการ


เป็นการบูรณาการต่อยอดองค์ความรู้ โดยการแลกเปลี่ยนเรียนรู้ และขยายผลองค์ความรู้ไปยังงานต่าง ๆ
เช่น การสรุปข้อดี, ข้อเสีย, ข้อเสนอแนะจากการดำเนินกิจกรรม/โครงการ ผลกระทบของงานไปยังงานอื่นๆ 
การวิเคราะห์ถึงความเหมาะสมของการจัดกิจกรรม/โครงการในปีถัดไป การสรุปข้อมูลสารสนเทศที่เป็นข้อค้นพบในงาน การบันทึกสรุปผลจากการสอน เป็นต้น
โดยดำเนินการเช่นนี้จนเป็นวัฒนธรรมองค์กร


รูปแบบการบริหารงานโรงเรียนดงขุยวิทยาคมด้วย
รูปแบบ SPM 4.0 to KORPAI Model

ปรัชญาของเศรษฐกิจพอเพียง

ขั้นที่ 4 จัดการสะท้อนผล

บูรณาการปฏิบัติ

ผลลัพธ์

Q1 : นักเรียนคุณภาพ (Quality Student)

Q2 : ครูคุณภาพ (Quality Teacher)

Q3 : ผู้บริหารคุณภาพ (Quality School Director)

Q4 : โรงเรียนคุณภาพ (Quality School)


ความเชื่อมโยงระหว่างหลักการของรูปแบบ SPM 4.0 to KORPAI Model

	หลักการที่นำมาใช้เป็นฐานคิดของ
รูปแบบ SPM 4.0
	ส่วนที่นำหลักการของรูปแบบ SPM 4.0

มาบูรณาการกับ KORPAI Model

	1. หลักปรัชญาของเศรษฐกิจพอเพียง
	KORPAI Model นำหลักปรัชญาของเศรษฐกิจพอเพียงมาใช้เป็นกรอบใหญ่ที่ครอบคลุมระบบการบริหารจัดการด้วย KORPAI Model โดยอยู่ภายใต้หลัก 3 ห่วง 2 เงื่อนไข

( ห่วงที่ 1 คือ พอประมาณ หมายถึง พอประมาณในทุกอย่าง ความพอดีไม่มากหรือว่าน้อยจนเกินไปโดยต้องไม่เบียดเบียนตนเอง หรือผู้อื่นให้เดือดร้อน

( ห่วงที่ 2 คือ มีเหตุผล หมายถึง 
การตัดสินใจเกี่ยวกับระดับของความพอเพียงนั้น จะต้องเป็นไปอย่างมีเหตุผลโดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆ อย่างรอบคอบ

( ห่วงที่ 3 คือ มีภูมิคุ้มกันที่ดีในตัวเอง หมายถึง การเตรียมตัวให้พร้อมรับผลกระทบและการเปลี่ยนแปลงด้านการต่างๆ ที่จะเกิดขึ้นโดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคตทั้งใกล้และไกล

( เงื่อนไขความรู้ คือ มีความรอบรู้เกี่ยวกับ วิชาการต่างๆที่เกี่ยวข้องอย่างรอบด้าน ความรอบคอบที่จะนำความรู้เหล่านั้นมาพิจารณาให้เชื่อมโยงกัน เพื่อประกอบการ วางแผน และความระมัดระวังในขั้นตอนปฏิบัติ

( เงื่อนไขคุณธรรม คือ มีความตระหนัก
ในคุณธรรม มีความซื่อสัตย์สุจริตและมีความอดทน 
มีความเพียร ใช้สติปัญญาในการดำเนินชีวิต


	หลักการที่นำมาใช้เป็นฐานคิดของ
รูปแบบ SPM 4.0
	ส่วนที่นำหลักการของรูปแบบ SPM 4.0

มาบูรณาการกับ KORPAI Model

	2. วิธีการแห่งศาสตร์พระราชา
	KORPAI Model นำวิธีการแห่งศาสตร์พระราชามาใช้เป็นฐานคิดในการดำเนินงาน ตามลำดับขั้นตอน โดยเริ่มต้นจาก เข้าใจ -> เข้าถึง -> พัฒนา -> สืบสาน ->รักษา -> ต่อยอด แสดงให้เห็นว่าในการดำเนินงานตาม 4 กิจกรรมหลัก ได้แก่
     K – การรับรู้ (Knowledge)
     O – วัตถุประสงค์ (Objective)
     R – ความสัมพันธ์ (Relation)
     P – กระบวนการ (Process)
     A – การประยุกต์ (Apply)
     I – การบูรณาการ (Integration)
ชอบคำนึงถึงวิธีการแห่งศาสตร์พระราชาเป็นสำคัญ

	3. แนวคิด Thailand 4.0
	KORPAI Model นำแนวคิด Thailand 4.0 มาใช้บูรณาการในการจัดการศึกษาของโรงเรียนให้ผู้เรียนสามารถ
     1. ดำรงชีวิตอยู่ได้ “สังคมไทย 4.0” อย่างมีความสุข
     2. เป็นคนไทย 4.0 ที่ได้รับโอกาสทางการศึกษาที่มีคุณภาพดี เป็นคนทันโลกทันเทคโนโลยี
     3. สร้างหรือใช้นวัตกรรม เทคโนโลยี มีความคิดสร้างสรรค์
     4. เกิดจิตสำนึกในการรักษ์สิ่งแวดล้อม
     5. เป็นมนุษย์ที่สมบูรณ์ในศตวรรษที่ 21


	หลักการที่นำมาใช้เป็นฐานคิดของ
รูปแบบ SPM 4.0
	ส่วนที่นำหลักการของรูปแบบ SPM 4.0

มาบูรณาการกับ KORPAI Model

	4. ทักษะการเรียนรู้ในศตวรรษที่ 21 (3R8C)
	KORPAI Model นำแนวคิดทักษะการเรียนรู้ในศตวรรษที่ 21 มาใช้ในการพัฒนาผลลัพธ์ด้านผู้เรียนโดยใช้เป็นจุดเน้นในการจัดกิจกรรมการเรียนรู้ เพื่อให้เกิดทักษะ ดังนี้
R : อ่านออก เขียนได้ มีทักษะการคำนวณ
C : มีทักษะในการคิดวิเคราะห์ การคิดอย่างมีวิจารณญาณ และแก้ไขปัญหาได้ คิดอย่างสร้างสรรค์ คิดเชิงนวัตกรรม มีความร่วมมือ การทำงานเป็นทีม และภาวะผู้นำ มีทักษะในการสื่อสาร และการรู้เท่าทันสื่อ มีความเข้าใจความแตกต่างทางวัฒนธรรม กระบวนการคิดข้ามวัฒนธรรม มีทักษะการใช้คอมพิวเตอร์ และการรู้เท่าทันเทคโนโลยี มีทักษะทางอาชีพ และการเรียนรู้ และมีคุณธรรม มีเมตตากรุณา 
มีระเบียบวินัย


	5. คุณภาพแห่งการพัฒนา
	KORPAI Model เชื่อมโยงแนวคิดคุณภาพแห่งการพัฒนาสอดคล้องกับรูปแบบ KORPAI Model ดังนี้
     Q1 คุณภาพของนักเรียน กำหนดตามคุณลักษณะของผู้เรียนตามเกณฑ์โรงเรียนมาตรฐานสากล

     Q2 คุณภาพของครู กำหนดตามมาตรฐานวิชาชีพ
     Q3 คุณภาพของผู้บริหาร กำหนดตามมาตรฐานวิชาชีพผู้บริหารสถานศึกษา และคุณภาพของผู้บริหารโรงเรียนตามเกณฑ์โรงเรียนมาตรฐานสากล
     Q4 คุณภาพของโรงเรียน กำหนดตามระบบคุณภาพตามเกณฑ์ สำนักงานคณะกรรมการการศึกษาขั้นพื้นฐาน (OBECQA)



บทบาทและหน้าที่ของบุคลากรโรงเรียนดงขุยวิทยาคม ในการขับเคลื่อนการพัฒนาคุณภาพการศึกษา สพม.40 ด้วย รูปแบบ SPM 4.0 โดยใช้ KORPAI Model

ครูผู้สอน
1. ศึกษาและทำความเข้าใจคู่มือการขับเคลื่อนการพัฒนาคุณภาพการศึกษา สพม.40 ด้วยรูปแบบ SPM 4.0 และการขับเคลื่อนคุณภาพการศึกษา รูปแบบ SPM 4.0 โดยใช้ KORPAI Model

2. ดำเนินงานตามคำสั่งคณะกรรมการดำเนินงานการขับเคลื่อนการพัฒนาคุณภาพการศึกษา โรงเรียนดงขุยวิทยาคม รูปแบบ SPM 4.0 โดยใช้ KORPAI Model

3. ออกแบบ วางแผน และจัดการเรียนการสอน โดยใช้ KORPAI Model ดังนี้
3.1 K คือ การรับรู้เกี่ยวกับนโยบายการศึกษา ความรู้เนื้อหาในวิชาของตนเอง
3.2 O คือ การกำหนดเป้าหมายการเรียนรู้ ผลการเรียนรู้ ตัวชี้วัด
3.3 R คือ ความสัมพันธ์ของวิชาเนื้อหากับวิชาอื่นๆ
3.4 P คือ กระบวนการจัดการเรียนการสอน โดยใช้เทคนิคการสอนที่หลากหลาย
3.5 A คือ ผลผลิตที่ได้จากการจัดการเรียนการสอน ผลงานนักเรียน ชิ้นงานนักเรียน โครงงานนักเรียน
3.6 I คือ การบันทึกสรุปผลจากการสอน
ดำเนินการเช่นนี้จนเป็นวัฒนธรรมการสอนของโรงเรียนดงขุยวิทยาคม
4. หาวิธีการสอน/เทคนิคการสอน/การแก้ปัญหานักเรียนในการสอนของตนเองที่เป็นผลงานการปฏิบัติ
ที่เป็นเลิศ (Best Practice) แล้วจัดทำผังงาน (Flowchart) ให้ผู้เชี่ยวชาญตรวจสอบความถูกต้องสอดคล้อง
5. นำเสนอผลการปฏิบัติที่เป็นเลิศ (Best Practice) ที่เป็นการเรียนการสอน มา PLC ในกลุ่มสาระการเรียนรู้เดียวกัน และต่างกลุ่มสาระการเรียนรู้ได้เรียนรู้ และคณะกรรมการการขับเคลื่อนการพัฒนาคุณภาพการศึกษา สพม.40 ด้วยรูปแบบ SPM 4.0 ของโรงเรียนดงขุยวิทยาคม ได้นิเทศ ติดตาม และประเมินผล

กลุ่มงาน 4 กลุ่มงาน
1. ศึกษาและทำความเข้าใจคู่มือการขับเคลื่อนการพัฒนาคุณภาพการศึกษา สพม.40 ด้วยรูปแบบ SPM 4.0 และการขับเคลื่อนคุณภาพการศึกษา รูปแบบ SPM 4.0 โดยใช้ KORPAI Model
2. ดำเนินงานตามคำสั่งคณะกรรมการดำเนินงานการขับเคลื่อนการพัฒนาคุณภาพการศึกษา โรงเรียนดงขุยวิทยาคม รูปแบบ SPM 4.0 โดยใช้ KORPAI Model

3. ดำเนินงานตามมาตรฐานการปฏิบัติงานของกลุ่มงาน และจัดทำผังงาน (Flowchart) ของกลุ่มงาน
โดยใช้ KORPAI Model

4. ค้นหาระบบงานที่เป็นเลิศ (Best Practice) นำมา PLC ในกลุ่มงาน และต่างกลุ่มงาน
5. นำเสนอระบบงานที่เป็นเลิศ (Best Practice) ของกลุ่มงาน ให้คณะครูในแต่ละกลุ่มงานได้เรียนรู้ 
และคณะกรรมการการขับเคลื่อนการพัฒนาคุณภาพการศึกษา สพม.40 ด้วยรูปแบบ SPM 4.0 ของโรงเรียน
ดงขุยวิทยาคม ได้นิเทศ ติดตาม และประเมินผล
นักเรียนและผู้มีส่วนได้ส่วนเสีย*
1. ศึกษาและทำความเข้าใจการขับเคลื่อนคุณภาพการศึกษา รูปแบบ SPM 4.0 โดยใช้ KORPAI Model จากครูที่ปรึกษา ครูผู้สอน แหล่งเรียนรู้ต่างๆ เช่น เอกสารประชาสัมพันธ์ของโรงเรียน เว็บไซต์โรเรียน
ดงขุยวิทยาคม เพจโรงเรียนดงขุยวิทยาคม เป็นต้น
2. เรียนรู้และปฏิบัติตนตามการขับเคลื่อนคุณภาพการศึกษา รูปแบบ SPM 4.0 โดยใช้ KORPAI Model ในเรื่องต่างที่เกี่ยวข้องกับตนเองที่ทางโรงเรียนกำหนด
3. ตอบแบบประเมินความคิดเห็นจากแบบสอบถามและแบบสัมภาษณ์ของทางโรงเรียนผ่านช่องทางต่างๆ เช่น เอกสารการประเมิน ประเมินเอกสารผ่านเว็บไซต์ เป็นต้น
* ผู้มีส่วนได้ส่วนเสีย หมายถึง คณะกรรมการสถานศึกษาขั้นพื้นฐาน ผู้ปกครองนักเรียน ศิษย์เก่า คู่ความร่วมมือที่เป็นทางการและไม่เป็นทางการ 
ผู้ส่งมอบ ชุมชนในท้องถิ่น ชุมชนวิชาการ

ส่วนที่ 5

การนิเทศ ติดตาม และรายงานผล
การปฏิบัติงานขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 
โดยใช้ KORPAI Model ที่ส่งผลต่อการพัฒนาคุณภาพการศึกษาให้มีประสิทธิภาพ จึงต้องมีการนิเทศติดตาม และรายงานผลการพัฒนาคุณภาพการศึกษาขั้นพื้นฐาน ซึ่งมีแนวทางการดำเนินงาน ประกอบด้วย วัตถุประสงค์
ของการนิเทศติดตาม และรายงาน เครื่องมือการนิเทศ ติดตามการขับเคลื่อนการดำเนินงานการบริหารการศึกษาขั้นพื้นฐาน กลุ่มผู้ใช้เครื่องมือการนิเทศ ติดตามการพัฒนาคุณภาพการบริหารจัดการศึกษาขั้นพื้นฐาน 
และการสรุปรายงานผลดังนี้
1. วัตถุประสงค์ของการนิเทศ ติดตาม และรายงานผล
1.1 เพื่อติดตาม กระตุ้น สนับสนุน ส่งเสริม และรายงานผลการดำเนินงานการพัฒนาคุณภาพการศึกษาของโรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model
1.2 เพื่อใช้กระบวนการการนิเทศบูรณาการโดยใช้พื้นที่เป็นฐาน ในการขับเคลื่อนการพัฒนาคุณภาพการศึกษาขั้นพื้นฐาน ระดับโรงเรียน

2. เครื่องมือในการนิเทศ ติดตาม และรายงานผล
เครื่องมือการนิเทศ ติดตามการขับเคลื่อนการดำเนินงานการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model จำแนกเป็น 3 ประเภท คือ
2.1 แบบนิเทศ ติดตาม และประเมินผลการจัดการศึกษาตามมาตรฐานการปฏิบัติงานโรงเรียนดงขุยวิทยาคม
2.2 แบบนิเทศ ติดตาม จุดเน้น โรงเรียนดงขุยวิทยาคม
2.3 แบบสรุปผลการนิเทศ ติดตาม และรายงานผล เมื่อสิ้นภาคเรียน/ปีการศึกษา

3. ผู้ใช้เครื่องมือและรายงานผลการนิเทศ ติดตาม และประเมินผลการจัดการศึกษา
คณะกรรมการขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 
โดยใช้ KORPAI Model
4. การนิเทศบูรณาการโดยใช้พื้นที่เป็นฐานเพื่อการพัฒนาคุณภาพการศึกษา

จุดเน้นการนิเทศ ได้แก่
1) การพัฒนาและใช้หลักสูตรสถานศึกษา
2) ระบบนิเทศภายใน
3) การจัดการเรียนรู้ Active Learning

4) DLIT/DLTV

5) การยกระดับผลสัมฤทธิ์
6) การประกันคุณภาพสถานศึกษา
7) การจัดการเรียนรู้โรงเรียนในโครงการพิเศษ (โรงเรียนคุณภาพประจำตำบล / โรงเรียนประชารัฐ)
วัตถุประสงค์ของระดับโรงเรียน
เพื่อนิเทศ ติดตาม ให้การแนะนำ ช่วยเหลือการจัดการเรียนการสอนของครูทุกคนในทุกห้องเรียน
ที่ส่งผลต่อคุณภาพของนักเรียน ให้บรรลุตามมาตรฐานของหลักสูตรและมาตรฐานของการประกันคุณภาพภายใน
สถานศึกษา
ภาพความสำเร็จการนิเทศบูรณาการโดยใช้พื้นที่เป็นฐานระดับโรงเรียน
1. มีการสร้างความรู้ความเข้าใจกับบุคลากรในโรงเรียน
2. มีข้อมูลสารสนเทศของผู้เรียนรอบด้าน
3. มีระบบนิเทศภายในตามบริบทของโรงเรียน
4. มีแผนและคู่มือการนิเทศตามบริบทของโรงเรียน
5. มีการนิเทศครูทุกชั้นเรียน
6. มีการสรุปและรายงานผลการนิเทศ
7. ผลการทดสอบคุณภาพผู้เรียนระดับโรงเรียน O-NETสูงขึ้นผู้เรียนมีสมรรถนะและคุณลักษณะ
อันพึงประสงค์เป็นไปตามจุดเน้นของหลักสูตร
8. มีผลงานการปฏิบัติที่ดีของครูและนักเรียน

5. การสรุปและรายงานผล
ใช้แบบสรุปผลการนิเทศ ติดตาม ระยะสิ้นปีการศึกษา 
โดยมีการสรุปและรายงานผลดังนี้
1. ระดับโรงเรียน ระดับศูนย์พัฒนาวิชาการกลุ่มสาระการเรียนรู้ และระดับสหวิทยาเขต สรุปและ
รายงานผลการดำเนินงานต่อสำนักงานเขตพื้นที่การศึกษา
2. ระดับสำนักงานเขตพื้นที่การศึกษา สรุปและรายงานผลการดำเนินงานต่อคณะกรรมการติดตาม
ตรวจสอบประเมินผลและนิเทศการศึกษาของเขตพื้นที่การศึกษา (ก.ต.ป.น.) ของสำนักงานเขตพื้นที่การศึกษามัธยมศึกษาเขต 40
: : : คู่มือการขับเคลื่อนการพัฒนาคุณภาพการศึกษา โรงเรียนดงขุยวิทยาคม ด้วยรูปแบบ SPM 4.0 โดยใช้ KORPAI Model : : :

